Перапісваем Skype-кантакт наркадылера і пішам яму паведамленне. Той дае нумар свайго электроннага кашалька, на які мы павінны пакласці 840 тысяч рублёў. Кладзём грошы ў мясцовым універсаме праз плацежны тэрмінал і паведамляем праз Skype час праплаты. Праз 15 хвілін дылер высылае адрас, дзе закладзены так званы “чэк” ― пакет з парашком. Такі бескантактны продаж на слэнгу называецца “закладкай”. І вылавіць наркадылера, які вядзе перамовы па “скайпе”, вельмі няпроста.